Պոլ Ռոբսոն

Պոլ Ռոբսոն (, ), ամերիկացի սևամորթ երգիչ (բաս), դրամատիկ դերասան, հասարակական գործիչ։

Ավարտել է Նյու Յորքի Կոլումբիական համալսարանի իրավաբանական ֆակուլտետը (1923 թվականին)։ 1921 թվականից հանդես է եկել որպես դրամատիկ դերասան, 1925 թվականից՝ որպես երգիչ։ Ամերիկյան և անգլյական թատրոններում խաղացած դերերից լավագույնը Օթելլոն է (Շեքսպիրի «Օթելլո», 1930 թվականին, «Սավոյ» թատրոն, Լոնդոն)։ Սևամերթ ժողովրդական երգերի և սպիրիչուեսների կատարումով համաշխարհային ճանաչման է արժանացել Եվրոպայի երկրներում համերգային շրջագայությունից հետո (1926-1928 թվականներին)։ ՍՍՀՄ-ում առաջին անգամ եղել է 1934 թվականին։ Երկրորդ համաշխարհային պատերազմի տարիներին (1939-1945 թվականներն) Ռոբսոնի համերգներն ուղեկցվել են ֆաշիզմի դեմ կոչերով։ Օժտված էր փափուկ տեմբրի, լայն դիապազոնի ձայնով։ Երգացանկում (երգել է մոտ 20 լեզուներով)՝ սևամորթ, ամերկյան ժողովրդական, իսպանացի և գերմանացի հակաֆաշիստների, ՍՍՀՄ ժողովուրդների և սովետական կոմպոզիտորների երգեր։ Նկարահանվել է կինոֆիլմերում (1933 թվականից)։ Խաղաղության համաշխարհային խորհրդի անդամ, Մոսկվայի կոնսերվատորիայի պատվավոր պրոֆեսոր (1958 թվականից)։ Արժանացել է Խաղաղության միջազգային մրցանակի (1950) և «Ժողովուրդների միջև խաղաղության ամրապնդման համար» լենինյան մրցանակի (1952)։

Ծանոթագրություններ 

Ամերիկացի երգիչներ
1898 ծնունդներ
Ապրիլի 9 ծնունդներ
1976 մահեր
Հունվարի 23 մահեր
Ամերիկացի դերասաններ
Պոլիգլոտներ
20-րդ դարի դերասաններ
Կոլումբիայի համալսարանի շրջանավարտներ
Ամերիկացի սոցիալիստներ
Թատրոնի դերասաններ
Ամերիկացի հասարակական գործիչներ
ԱՄՆ-ի քաղաքական գործիչներ
Ռատգերսի համալսարանի շրջանավարտներ
Ամերիկացի գրողներ
Ամերիկացի երաժիշտներ
Ամերիկացի փաստաբաններ
20-րդ դարի ամերիկացի երգիչներ